სრულიად რუსეთის საბჭოების III ყრილობა
მუშათა, ჯარისკაცთა და გლეხთა დეპუტატების საბჭოების სრულიად რუსეთის III ყრილობა (რუს. III Всероссийский съезд Советов рабочих, солдатских и крестьянских депутатов) — სრულიად რუსეთის საბჭოების რიგით მესამე ყრილობა, მიმდინარეობდა 1918 წლის 10 (23) იანვარი - 18 (31) იანვარი პეტროგრადში, ტავრიდის სასახლეში. ესწრებოდა 942 დელეგატი გადამწყვეტი ხმით და 104 სათათბირო ხმით. ყრილობას 13 (26) იანვარი შეუერთდა სრულიად რუსეთის გლეხთა დეპუტატების საბჭოების ყრილობა. ამგვარად ყრილობის დასასრულს ესწრებოდა 1647 დელეგატი გადამწყვეტი (მათ შორის 860-ზე მეტი ბოლშევიკი) და 219 სათათბირო ხმით.